ΚΑΝΟΝΙΣΜΟΣ ( ΕΟΚ ) αριθ . 1194/91 ΤΟΥ ΣΥΜΒΟΥΛΙΟΥ της 7ης Μαΐου 1991 για την τροποποίηση των κανονισμών ( ΕΟΚ ) αριθ . 2340/90 και ( ΕΟΚ ) αριθ . 3155/90 που παρεμποδίζουν τις συναλλαγές της Κοινότητας που αφορούν το Ιράκ και το Κουβέϊτ

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Εκτιμώντας :

ότι, βάσει του κανονισμού ( ΕΟΚ ) αριθ . 2340/90 ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 811/91 ( 2 ), και του κανονισμού ( ΕΟΚ ) αριθ . 3155/90 ( 3 ), όπως τελευταία από τον κανονισμό 542/91 ( 4 ), παρεμποδίστηκαν οι συναλλαγές μεταξύ της Κοινότητας, αφενός και του Ιράκ αφετέρου, με ορισμένες εξαιρέσεις, κατόπιν των ψηφισμάτων του Συμβουλίου Ασφαλείας των Ηνωμένων Εθνών που επέβαλαν εμπάργκο μετά την εισβολή του Κουβέϊτ από τις ιρακινές δυνάμεις -

ότι, στις 3 Απριλίου 1991, το Συμβούλιο Ασφαλείας των Ηνωμένων Εθνών εξέδωσε το ψήφισμα 687 ( 1991 )-

ότι η Κοινότητα και τα κράτη μέλη, που συνήλθαν στα πλαίσια της πολιτικής συνεργασίας, έκριναν αναγκαία την τροποποίηση των κανονισμών ( ΕΟΚ ) αριθ . 2340/90 και ( ΕΟΚ ) αριθ . 3155/90 έτσι ώστε να περιληφθούν οι αλλαγές που επέφερε το Συμβούλιο Ασφαλείας των Ηνωμένων Εθνών όσον αφορά την απαγόρευση πωλήσεως ή προμήθειας στο Ιράκ προϊόντων και την απαγόρευση εισαγωγής προϊόντων, καταγωγής Ιράκ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Ο κανονισμός ( ΕΟΚ) αριθ . 2340/90 τροποποιείται ως εξής :

1 . Το παράρτημα αντικαθίσταται από το κείμενο του παραρτήματος Ι του παρόντος κανονισμού .

2 . Το άρθρο 3 αντικαθίσταται από το ακόλουθο κείμενο :

"Άρθρο 3

1 . Το άρθρο 1 σημείο 2 και το άρθρο 2 σημείο 2 δεν εφαρμόζονται στα προϊόντα που απαριθμούνται στο παράρτημα .

2 . Το άρθρο 1 σημείο 1 και το άρθρο 2 σημείο 1 δεν εφαρμόζονται :

α ) στα προϊόντα που αναφέρονται στο άρθρο 1 σημείο 1 καταγωγής ή προέλευσης Ιράκ ή Κουβέϊτ, τα οποία έχουν εξαχθεί πριν από τις 7 Αυγούστου 1990 -

β ) στα προϊόντα καταγωγής Ιράκ, η εισαγωγή των οποίων έχει εγκριθεί σύμφωνα με την παράγραφο 23 του ψηφίσματος 687 ( 1991 ) του Συμβουλίου Ασφαλείας των Ηνωμένων Εθνών, από την επιτροπή η οποία συγκροτήθηκε με το ψήφισμα 661 ( 1990 ) του Συμβουλίου Ασφαλείας .

3 . Οι εισαγωγές προϊόντων της παραγράφου 2 στοιχείο β ), υπόκειται σε προηγούμενη έγκριση εισαγωγής που εκδίδεται από τις αρμόδιες αρχές των κρατών μελών ." Άρθρο 2 Ο κανονισμός ( ΕΟΚ ) αριθ . 3155/90 τροποποιείται ως εξής :

1 . Το παράρτημα Ι αντικαθίσταται από το κείμενο του παραρτήματος ΙΙ του παρόντος κανονισμού .

2 . Στο άρθρο 1, η παράγραφος 2 αντικαθίσταται από το ακόλουθο κείμενο :

"2 . Η απαγόρευση δεν εφαρμόζεται στις ταχυδρομικές υπηρεσίες και στις υπηρεσίες τηλεπικοινωνιών, ούτε στις ιατρικές υπηρεσίες οι οποίες απαιτούνται για τη λειτουργία υπαρχόντων νοσοκομειακών ιδρυμάτων, ούτε στις μη χρηματοοικονομικές υπηρεσίες οι οποίες απορρέουν από συμβάσεις ή τροποποιητικές πράξεις συμβάσεων οι οποίες έχουν συναφθεί πριν από την έναρξη ισχύος της απαγόρευσης που περιλαμβάνει ο κανονισμός ( ΕΟΚ ) αριθ . 2340/90, και η εκτέλεση των οποίων έχει αρχίσει πριν από την ημερομηνία αυτή .

Επιπροσθέτως, η απαγόρευση δεν εφαρμόζεται στις μη χρηματοοικονομικές υπηρεσίες οι οποίες αναγκαστικά συνδέονται με :

- τη χρήση προϊόντων που απαριθμούνται στο παράρτημα του κανονισμού ( ΕΟΚ ) αριθ . 2340/90,

- τα προϊόντα που καλύπτει το άρθρο 3 παράγραφος 2 στοιχείο β ) του εν λόγω κανονισμού,

- τα προϊόντα που απαριθμούνται στο παράρτημα της απόφασης 90/414/ΕΚΑΧ και τα προϊόντα που καλύπτονται από το άρθρο 3 παράγραφος 2 στοιχείο β ) της απόφασης αυτής ."

3 . Τα άρθρα 5 και 6 καταργούνται . Άρθρο 3

Τα άρθρα 1 και 2 του παρόντος κανονισμού εφαρμόζονται από τις 3 Απριλίου 1991. Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 7 Μαΐου 1991 . Για το Συμβούλιο

Ο Πρόεδρος

J . F . POOS ( 1 ) ΕΕ αριθ . L 213 της 9 . 8 . 1990, σ . 1 . ( 2 ) ΕΕ αριθ . L 82 της 28 . 3 . 1991, σ. 50 . ( 3 ) ΕΕ αριθ . L 304 της 1 . 11 . 1990, σ . 1 . ( 4 ) ΕΕ αριθ . L 60 της 7 . 3 . 1991, σ . 5 .

ΠΑΡΑΡΤΗΜΑ Ι

"ΠΑΡΑΡΤΗΜΑ

Κατάλογος των προϊόντων που αναφέρονται στο άρθρο 3 παράγραφος 1

Α . Όλα τα προϊόντα τα οποία προορίζονται για αυστηρά ιατρικούς σκοπούς .

Β . Τα τρόφιμα που έχουν ανακοινωθεί στην επιτροπή που συγκροτήθηκε βάσει του ψηφίσματος 661 ( 1990 ) του Συμβουλίου Ασφαλείας των Ηνωμένων Εθνών .

Γ . Τα υλικά και προμήθειες πρώτης ανάγκης για τον άμαχο πληθυσμό, τα οποία έχει εγκρίνει η επιτροπή του Συμβουλίου Ασφαλείας, που αναφέρει το σημείο Β, στα πλαίσια της απλουστευμένης και συνοπτικής "άνευ αντιρρήσεως" διαδικασίας, βάσει του ψηφίσματος 687 ( 1991 ) του Συμβουλίου Ασφαλείας των Ηνωμένων Εθνών ."

ΠΑΡΑΡΤΗΜΑ

"ΠΑΡΑΡΤΗΜΑ

1 . Τα κράτη μέλη, ανεξάρτητα από την ύπαρξη δικαιωμάτων ή υποχρεώσεων που παρέχονται ή επιβάλλονται από διεθνή συμφωνία ή σύμβαση στην οποία είναι συμβαλλόμενα μέρη, ή οποιαδήποτε άδεια, η οποία έχει χορηγηθεί πριν από την έναρξη ισχύος του παρόντος κανονισμού, δεν επιτρέπουν την απογείωση οιουδήποτε αεροσκάφους από το έδαφος τους, εάν το αεροσκάφος αυτό μεταφέρει φορτίο από ή προς το Ιράκ, εκτός από αγαθά και προμήθειες, που απαριθμούνται στο παράρτημα του κανονισμού ( ΕΟΚ ) αριθ . 2340/90, ή προμήθειες που προορίζονται αποκλειστικά για την ομάδα παρατηρητών των Ηνωμένων Εθνών .

2 . Τα κράτη μέλη απαγορεύουν σε κάθε αεροσκάφος που πρόκειται να προσγειωθεί στο Ιράκ, ανεξάρτητα από το κράτος εγγραφής του, να υπερίπταται του εδάφους τους, εκτός εάν :

α ) το αεροσκάφος προσγειωθεί σε αεροδρόμιο το οποίο ορίζουν αυτά τα κράτη μέλη και το οποίο ευρίσκεται εκτός του Ιράκ, προς διενέργεια ελέγχου για να διαπιστωθεί ότι το αεροσκάφος δεν μεταφέρει φορτίο κατά παράβαση των διατάξεων του ψηφίσματος 661 ( 1990 ), όπως τροποποιήθηκε από το ψήφισμα 687 ( 1991 ), και του ψηφίσματος 670 ( 1990 ), και, για το σκοπό αυτό, το αεροσκάφος δύναται να κρατηθεί για το απαιτούμενο διάστημα ή

β ) η επιτροπή που συγκροτήθηκε βάσει του ψηφίσματος 661 ( 1990 ) έχει εγκρίνει τη συγκεκριμένη πτήση, με γενική ή ειδική έγκριση ή

γ ) ο Οργανισμός Ηνωμένων Εθνών βεβαιώσει ότι η πτήση πραγματοποιείται αποκλειστικά για την ομάδα παρατηρητών των Ηνωμένων Εθνών .

3 . Τα κράτη μέλη λαμβάνουν όλα τα αναγκαία μέτρα για να εξασφαλίσουν ότι όλα τα αεροσκάφη που είναι εγγεγραμμένα στο έδαφος τους ή τα οποία εκμεταλλεύεται φορέας του οποίου η κύρια εγκατάσταση ή η μόνιμη κατοικία ευρίσκεται στο έδαφος τους, τηρούν τις διατάξεις τους ψηφίσματος 661 ( 1990 ), όπως τροποποιήθηκε από το ψήφισμα 687 ( 1991 ), και του ψηφίσματος 670 ( 1990 )."